Κώστας Βαλλιανάκης

Ο Κώστας Βαλλιανάκης ήταν αγωνιστής στην Ελληνική Επανάσταση του 1821, καταγόμενος από τη Βόνιτσα.

Ο Βαλλιανάκης πολέμησε επικεφαλής μικρού στρατιωτικού σώματος και κατά τα πρώτα έτη της Επαναστάσεως έλαβε μέρος στις πολεμικές επιχειρήσεις του Αετού, του ΒραχωρίουΒραχώρι 11-Ιουνίου-1821: «Οι αθάνατοι πολιορκητές», από το βιβλίο του Ιωάννη Γρ. Διονυσάτου, στο Μακρυνόρος και σε άλλες. Το 1825 προβιβάσθηκε σε χιλίαρχο και πολέμησε στο Μεσολόγγι, υπερασπίζοντας μία από τις «ντάπιες» του κατά την Τρίτη πολιορκία. Μετά την Έξοδο του Μεσολογγίου, ο Βαλλιανάκης συνέχισε την πολεμική του δράση υπό τις διαταγές του Γ. Καραϊσκάκη και έλαβε μέρος στις Μάχες της Αράχωβας, της Δόμβραινας, της Φοντάνας και άλλες. Αλλά και μετά την ίδρυση του Ελληνικού Κράτους, ο Βαλλιανάκης διακρίθηκε στις επιχειρήσεις για την καταπολέμηση της ληστείας στη ύπαιθρο χώρα.
Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 7, σελ. 708

Κατηγορία:Οπλαρχηγοί του 1821